[image: image1.png]ROMANIA




Parlamentul  României

Bucureşti, 02.02.2005









           Nr.23/200/2004

BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa”, judeţele Satu-Mare şi Maramureş, transmis cu adresa nr.P.L.x-742 din 28 decembrie 2004, înregistrată la comisie sub nr.23/200 din 29 decembrie 2004.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţie şi ale art.86 alin.3 pct.1 din Regulamentul Camerei Deputaţilor, Camera Deputaţilor este Cameră decizională în cadrul acestui proiect de lege.
PREŞEDINTE,

Dan Ioan Popescu

           Nr.23/200/2004

RAPORT

asupra proiectului de Lege pentru aprobarea Ordonanţei de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş


În conformitate cu prevederile art.89 şi 107 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş, transmis cu adresa nr.P.L.x-742 din 28 decembrie 2004, înregistrată la comisie sub nr.23/200 din 29 decembrie 2004.



Potrivit prevederilor art.75 din Constituţie şi ale art.86 alin.3 pct.1 din Regulamentul Camerei Deputaţilor, Camera Deputaţilor este Cameră decizională în cadrul acestui proiect de lege.


Senatul a adoptat proiectul de lege în şedinţa sa din 6 decembrie 2004.



Consiliul Legislativ a avizat favorabil proiectul de lege conform avizului nr.1860/16.11.2004.



Comisia pentru buget, finanţe şi bănci, Comisia juridică, de disciplină şi imunităţi au avizat favorabil proiectul de lege conform avizelor nr.688/27.01.2005, respectiv nr.31/1088/26.01.2005


În conformitate cu prevederile art.60 din Regulamentul camerei Deputaţilor, membrii comisiei au examinat proiectul de lege în şedinţa din 24 ianuarie 2004.



La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Integrării Europene: domnul ministru Ene Dîngă, domnul director general Gabriel Friptu şi domnul consilier Jean Tucan iar din partea Ministerului Finanţelor Publice: doamna Soviani Georgeta – şef serviciu.



În cadrul programului naţional Phare 2002, subcomponenta de „Investiţii în infrastructura regională şi locală” a subprogramului Coeziune Economică şi Socială, a fost aprobat spre finanţare proiectul Dezvoltarea zonei turistice Luna Şes – Borşa. Acest proiect a fost iniţiat în parteneriat de către consiliile judeţene Satu-Mare şi Maramureş, precum şi de către consiliile locale ale oraşelor Negreşti – Oaş şi Borşa.


Valoarea totală a proiectului este de 15,31 milioane euro din care: 



- 6,67 mil.euro reprezintă grantul oferit prin programul Phare şi co-finanţarea naţională aferentă acestuia;



- 8,64 mil.euro reprezintă valoarea care trebuie acoperită de consiliile judeţene şi locale menţionate mai sus.



În urma discuţiilor avute de Ministerul Integrării Europene (în calitate de Autoritate Contractantă) cu reprezentanţii celor două consilii judeţene a reieşit faptul că acestea nu pot acoperi din bugetele proprii decât 5,16 milioane euro din co-finanţarea ce le revine.


Având în vedere faptul că termenul limită pentru contractarea fondurilor pentru programul Phare 2002 este 30 noiembrie 2004, iar Ministerul Integrării Europene nu poate semna contractul decât în condiţiile asigurării integrale a fondurilor pentru realizarea proiectului prin prezenta ordonanţă de urgenţă se prevede suma de 3,5 mil.euro (care reprezintă diferenţa din suma totală ce trebuie acoperită de cele două consilii judeţene) să fie alocată suplimentar de la bugetul de stat prin sumele defalcate din impozitul pe venit pentru bugetele locale ale judeţului Maramureş şi Satu-mare în anul 2006.



Caracterul de urgenţă al actului normativ rezultă din termenul limită pentru contractarea bugetului Phare 2002 care este 30 noiembrie 2004.



După dezbateri, membrii comisiei au hotărât, cu unanimitate de voturi, ca proiectul de Lege pentru aprobarea Ordonanţei de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş, să fie supus spre dezbatere şi adoptare, în plenul Camerei Deputaţilor, cu un amendament admis de comisie.



La lucrările şedinţei au fost prezenţi 22 deputaţi din totalul de 23 membri ai comisiei.



Proiectul de lege face parte din categoria legilor ordinare.
A M E N D A M E N T E    A D M I S E
	Nr.

crt.
	Text Senat
	Amendamente admise
	Motivaţia
	Camera decizională

	0
	1
	2
	3
	4

	1.
	LEGE 

pentru aprobarea Ordonanţei de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş

	Nemodificat
	
	Camera Deputaţilor

	2.
	Articol unic. Se aprobă Ordonanţa de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş, publicată în Monitorul Oficial al României, Partea I, nr.1115 din 27 noiembrie 2004.


	Articol unic. Se aprobă Ordonanţa de urgenţă a Guvernului nr.110/2004 privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş, publicată în Monitorul Oficial al României, Partea I, nr.1115 din 27 noiembrie 2004, cu următoarea modificare:

	
	Camera Deputaţilor


	0
	1
	2
	3
	4

	3.
	Titlul ordonanţei

ORDONANŢĂ

privind susţinerea proiectului „Dezvoltarea zonelor turistice Luna Şes – Borşa” judeţele Satu-Mare şi Maramureş

	Nemodificat
	
	Camera Deputaţilor

	4.
	Articol unic. – (1) În completarea surselor de finanţare ale proiectului „Dezvoltarea zonei turistice Luna Şes – Borşa” în anul 2006, se asigură de la bugetul de stat sume defalcate din impozitul pe venit pentru bugetele locale în limita echivalentului în lei al sumei de 3,5 milioane euro din care 2,12 milioane euro pentru judeţul Maramureş şi 1,38 milioane euro pentru judeţul Satu Mare.

(2) Echivalentul în lei al sumelor prevăzute la alin.(1) se va calcula pe baza cursului de schimb leu-euro în vigoare la data plăţii.


	Articol unic. – (1) În completarea surselor de finanţare ale proiectului „Dezvoltarea zonei turistice Luna Şes – Borşa” în anul 2006, se asigură de la bugetul de stat sume defalcate din unele venituri ale bugetului de stat în limita echivalentului în lei al sumei de 3,5 milioane euro din care 2,12 milioane euro pentru judeţul Maramureş şi 1,38 milioane euro pentru judeţul Satu Mare.

Dep.Ioan Bivolaru – PSD

Nemodificat
	Pentru corelare cu prevederile art.29 din Ordonanţa de urgenţă a Guvernului privind finanţele publice locale, nr.45/2003, aprobată cu modificări şi completări prin Legea nr.108/2004, potrivit cărora prin legea bugetului de stat se aprobă sume defalcate din unele venituri ale bugetului de stat pe ansamblul judeţului, respectiv al municipiului Bucureşti.
S-a avut în vedere faptul că impozitul pe venit rămas după alocarea cotelor şi sumelor defalcate nu acoperă necesarul suplimentar de fonduri, acestea urmând a fi asigurate din alte venituri ale bugetului de stat.


	Camera Deputaţilor


                                          PREŞEDINTE,                                                             SECRETAR,
                                        Dan Ioan Popescu                                                         Aurelia Vasile
RAPORTORI:






Dep.Ioan Bivolaru – PSD

Dep.Laurenţiu Mironescu - PD






Dep.Aurelia Vasile – PSD

Dep.Andrian-Sirojea Mihei – PUR-SL






Dep.Istvan Antal – UDMR

Dep.Oana Manolescu - Minorităţi






Dep.Dumitru Dragomir – PRM
Dep.Iusein Ibram - Minorităţi






Dep.Dan  Mihai Marian – PNL
Dep.Tiberiu Bărbuleţiu - PNL





Dep.Corneliu Momanu – PNL
Dep.Gelil Eserghep – PRM
Consilier,

Viorela Gondoş

